
V I L J A N D I L I N N
LINNAVOLIKOGU


SEENIORITE NÕUKOJA
KOOSOLEKU PROTOKOLL


Viljandi raekoda					                       18. september 2026 nr 1-16/26/1-8

Algus kell 12.00, lõpp kell 13.00

Koosolekut juhatas: Tõnis Tulp
Protokollis: Erika Kiviloo
Võtsid osa: Mare Hõbemäe, Priit Kaup, Erika Kiviloo, Lea Saareoks, Valli Veigel, Jaak Värnik, Karl Õmblus, Tõnis Tulp
Puudusid: Itta Arak, Helmen Kütt, Ene Juurik, Rein Kikas
Koosolekul viibisid: sotsiaalameti juhataja Karin Kiis, linnasekretär Ene Rink, abilinnapea Silvia Takkel, haljastusspetsialist Gerda Ustimenko, arhitektuuriameti juhataja Jaak Reinula

Koosolek toimus füüsiliselt raekojas.

Läbirääkimised päevakorra asjus.
Komisjon kinnitas päevakorra.

PÄEVAKORD:
1. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord” 	muutmine ja täiendamine (2026/91)
2. Viljandi linna põhimäärus, II lugemine (2026/76-1)
3. Viljandi Linnavolikogu töökord, II lugemine (2026/77-1)
4. Viljandi linna jäätmehoolduseeskiri, III lugemine (2026/79-2)
5. Vabariigi Valitsuse korralduse „Viljandi Muinsuskaitseala kaitsekord” eelnõu kooskõlastamine 	(2026/90)


PÄEVAKORRAPUNKT NR 1
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord” muutmine ja täiendamine (2026/91)
KUULATI: 
K. Kiis andis ülevaate sünnitoetuse väljamakse korra muutmisest. Määruse eesmärk on muuta sünnitoetuse väljamaksmise korda. Senise ühekordse väljamakse asemel makstakse sünnitoetus välja kolmes osas. Esimene osa peale lapse sündi, teine osa lapse pooleteist aastaseks saamisel ja kolmas osa lapse kolmeaastaseks saamisel. Sünnitoetuse iga osa makstakse välja juhul, kui selle saamiseks on täidetud kõik õigusaktides sätestatud tingimused.

Koosoleku juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord” muutmine ja täiendamine (2026/91)“.

K. Kiis lahkus kell 12.07. E. Rink saabus kell 12.07


PÄEVAKORRAPUNKT NR 2
Viljandi  linna põhimäärus, II lugemine (2026/76-1)
KUULATI:
E. Rink andis ülevaate eelnõust, mille eesmärk on linna põhimäärust kaasajastada ja viia see vastavusse kohaliku omavalitsuse korralduse seadusega. Kohaliku omavalitsuse korralduse seaduse § 8 sätestab omavalitsuse põhimääruse kohustusliku sisu ja selle kehtestamise ning § 22 lõike 1 punkti 9 kohaselt on tegemist volikogu pädevuses oleva otsustusega.

Ettepanek:
K. Õmblus tegi ettepaneku sisekontroll selgemalt sõnastada ja tõhustada sisekontrollisüsteemi. Luua sisekontrolöri ametikoht, et tagada sisekontrolli süsteemsem korraldamine, riskide ennetamine ja kontrollimeetmete tõhusam rakendamine.

Tähelepanek:
M. Hõbemäe tegi ettepaneku korraldada linnajuhtidele suhtlemis- ja juhtimiskoolitus, mille eesmärk on arendada juhtimis- ja suhtlemisoskusi ning toetada linnajuhtide professionaalset tegutsemist, aidates seeläbi kaasa linna maine kujundamisele ja tõstmisele.

Koosoleku juhataja pani ettepaneku, tähelepaneku ja eelnõu hääletusele.
Hääletati:
8 poolt, 0 vastu ja 0 erapooletu

OTSUSTATI: 
Toetada eelnõu „Viljandi linna põhimäärus, II lugemine (2026/76-1)” koos ettepaneku ja tähelepanekuga.


PÄEVAKORRAPUNKT NR 3
Viljandi Linnavolikogu töökord, II lugemine (2026/77-1)
KUULATI:
E. Rink andis ülevaate eelnõust, mille eesmärk on ajakohastada Viljandi Linnavolikogu töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni. E. Rink andis ülevaate erinevates volikogu komisjonides tehtud ettepanekutest, väljendatud seisukohtadest ja kokkuleppe mittesaavutamise tõttu tehti ettepanek kutsuda kokku eestseisus, kes töökorra töösse võtaks.

Koosoleku juhataja tegi ettepaneku toetada eelnõu. Vastuväiteid ei olnud.

OTSUSTATI: 
Toetada eelnõu „Viljandi Linnavolikogu töökord, II lugemine (2026/77-1)“ saatmist kolmandale lugemisele.

E. Rink lahkus kell 12.29. S. Takkel saabus kell 12.31. G. Ustimenko saabus kell 12.34


PÄEVAKORRAPUNKT NR 4
Viljandi linna jäätmehoolduseeskiri, III lugemine (2026/79-2)
KUULATI:
S. Takkel ja G. Ustimenko andisid ülevaate eelnõust, mille eesmärgiks on  Viljandi linna jäätmehoolduseeskirja üle vaatamine ja muutmine, mis on tingitud jäätmereformist, millega muudeti jäätmeseadust ja pakendiseadust. Kuna Viljandi linnas kehtiv kontsessioonileping lõppeb 31.03.2027 ja uus leping tuleb sõlmida juba kooskõlas jäätmereformiga, siis tuleb uuendada vastavalt ka jäätmehoolduseeskirja. Jäätmeseaduse §13613 alusel tuleb jäätmehoolduseeskiri viia jäätmeseadusega kooskõlla jäätmehoolduseeskirja muutmisest või uue kehtestamisest arvates, kuid mitte hiljem kui 2030. aasta 31. detsembriks. Jäätmehoolduseeskirjas tuuakse välja kehtiv ja uus planeeritud jäätmete liigiti kogumise ja ära andmise plaan. G. Ustimenko andis ülevaate tehtud muudatustest, mis on jäätmehoolduseeskirja sisse viidud.

Koosoleku juhataja tegi ettepaneku toetada eelnõu. Vastuväiteid ei olnud.

OTSUSTATI:
Toetada eelnõu „Viljandi linna jäätmehoolduseeskiri, III lugemine (2026/79-2)“.

G. Ustimenko lahkus kell 12.43. J. Reinula saabus kell 12.43


PÄEVAKORRAPUNKT NR 5
Vabariigi Valitsuse korralduse „Viljandi Muinsuskaitseala kaitsekord” eelnõu kooskõlastamine (2026/90)

KUULATI:
J. Reinula andis ülevaate eelnõust, mille eesmärk on Viljandi ajalooliselt väljakujunenud linnatuumiku ja seda ümbritseva kultuuriväärtusliku keskkonna ja arheoloogilise kultuurikihi säilitamine, ajastu- ja kohatunnetust loovate väärtuste esiletoomine, hoonete kasutuses hoidmine ning linnaruumi kestlik areng.

Koosoleku juhataja tegi ettepaneku toetada eelnõu. Vastuväiteid ei olnud.

OTSUSTATI:
Toetada eelnõu „Vabariigi Valitsuse korralduse „”Viljandi Muinsuskaitseala kaitsekord” eelnõu kooskõlastamine (2026/90)”.


(allkirjastatud digitaalselt)				(allkirjastatud digitaalselt)
Priit Kaup						Erika Kiviloo
koosoleku juhataja					protokollija

